**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS PIRMINĖS SVEIKATOS PRIEŽIŪROS CENTRO 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO**

2017 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 4 dalimi bei Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 7, 9, 14 punktais bei Lietuvos Respublikos sveikatos priežiūros įstaigų įstatymo 28 straipsnio 5 punktu, Šilutės rajono savivaldybės taryba n u s p r e n d ž i a:

1. Patvirtinti viešosios įstaigos Šilutės pirminės sveikatos priežiūros centro 2017 metų veiklos užduotis (pridedama).

2. Nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų pajamų viešajai įstaigai Šilutės pirminės sveikatos priežiūros centrui iki 78 proc.

3. Pavesti viešosios įstaigos Šilutės pirminės sveikatos priežiūros centro direktoriui patvirtinti medikamentų normatyvą.

Šis sprendimas gali būti skundžiamas Administracinių bylų teisenos įstatymo nustatyta tvarka.

Savivaldybės meras

|  |  |  |  |  |
| --- | --- | --- | --- | --- |
| SigitasŠeputis | Virgilijus Pozingis | Remigijus Rimkus | ArvydasBielskis | Vita Stulgienė |
| 2017-04- | 2017-04-12 | 2017-04-11 | 2017-04-11 | 2017-04-11 |

Parengė

Kristina Surplė

2017-04-10

**ŠILUTĖS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO**

**,, DĖL ŠILUTĖS PIRMINĖS SVEIKATOS PRIEŽIŪROS CENTRO 2017 METŲ VEIKLOS UŽDUOČIŲ PATVIRTINIMO IR IŠLAIDŲ NORMATYVO DARBO UŽMOKESČIUI NUSTATYMO“ PROJEKTO**

2017 m. balandžio 10 d.

Šilutė

|  |
| --- |
| ***1. Parengto projekto tikslai ir uždaviniai.***Patvirtinti viešosios įstaigos Šilutės pirminės sveikatos priežiūros centro 2017 metų veiklos užduočių projektą, nustatyti 2017 m. išlaidų normatyvą darbo užmokesčiui kartu su mokesčiu socialiniam draudimui nuo visų gaunamų. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. [įsakymu Nr. V-1019](http://www3.lrs.lt/pls/inter3/dokpaieska.showdoc_l?p_id=413396), 9 punkte nurodoma, kad „viešųjų įstaigų vadovai įstaigos steigėjams teikia ateinančių metų įstaigos veiklos užduočių projektą ne vėliau kaip iki einamųjų metų balandžio 1 d. Šį projektą ne vėliau kaip iki einamųjų metų gegužės 1 d. tvirtina įstaigos steigėjai (dalininkai)“. Siektinos veiklos užduotys yra numatomos atsižvelgiant į minėto aprašo 11 ir 12 punktuose išvardintus kiekybinius ir kokybinius rodiklius. Viešosios asmens sveikatos priežiūros įstaigos Šilutės pirminės sveikatos priežiūros centro stebėtojų taryba pritarė vadovo veiklos ataskaitai, metinių finansinių ataskaitų rinkiniui, darbo užmokesčio išlaidų normatyvui, atliko 2016 m. kiekybinių ir kokybinių rodiklių vertinimą.Lietuvos Respublikos sveikatos priežiūros įstaigų įstatymo 28 straipsnio 5 punkto bei Įstaigų įstatų 9.8 nuostatos yra ,,nustatyti LNSS viešosios įstaigos išlaidų, skirtų darbo užmokesčiui ir medikamentams, normatyvus arba pavesti juos patvirtinti pačiai LNSS viešajai įstaigai“. Šilutės rajono savivaldybės viešosios asmens sveikatos priežiūros įstaigos darbo užmokesčio fondą Tarybai pateikia – paskaičiuoja su socialinio draudimo įmoka nuo planuojamų metinių pajamų. Medikamentų normatyvą nustatyti ir patvirtinti pavedama įstaigos vadovui.PRIDEDAMA:[1. VŠĮ Šilutės pirminės sveikatos priežiūros centro DUF išlaidų paskaičiavimas 2017 m.](file:///P%3A%5CTarybos_projektai_2011-2016%5C2017%20metai%5C2017-04-27%5CRegistruoti%5CPAS02priedas1.pdf) |
| ***3. Kokių pozityvių rezultatų laukiama.***Patvirtinus viešųjų asmens sveikatos priežiūros įstaigų 2017 metų veiklos užduočių projektus, Steigėjui bus sudarytos sąlygos tinkamai ir pagal galiojančius teisės aktus nustatyti viešųjų įstaigų vadovų mėnesinės algos kintamosios dalies dydžius 2018 m. taip pat bus įgyvendintos viešųjų asmens sveikatos priežiūros įstaigų įstatų nuostatos, nustatytas darbo užmokesčio normatyvas. |
| ***4. Galimos neigiamos priimto projekto pasekmė ir kokių priemonių reikėtų imtis, kad tokių pasekmių būtų išvengta.*** |
| Neigiamos pasekmės nenumatomos. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***Nereikia. |
|

|  |
| --- |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Nereikia. |

 |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos Viešųjų paslaugų skyriaus darbuotoja. 2017 metų įstaigos veiklos užduočių projektą pateikė VšĮ Šilutės pirminės sveikatos priežiūros centro l.e.p. direktorius A. Čeponis, darbo užmokesčio normatyvo apskaičiavimą - vyr. finansininkė I. Gabietienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Asmens sveikatos priežiūros įstaigų darbo užmokesčio fondas, kiekybiniai, kokybiniai rodikliai, veiklos užduotys. |
| ***10. Kiti, autorių nuomone, reikalingi pagrindimai ir paaiškinimai.*** |
| [PRIDEDAMA. VŠĮ Šilutės pirminės sveikatos priežiūros centro stebėtojų tarybos protokolas](file:///P%3A%5CTarybos_projektai_2011-2016%5C2017%20metai%5C2017-04-27%5CRegistruoti%5CPAS02priedas2.pdf). |

Viešųjų paslaugų skyriaus darbuotoja Kristina Surplė

PATVIRTINTA

Šilutės rajono savivaldybės

tarybos 2017 m. balandžio d.

sprendimu Nr. T1-

**VIEŠOSIOS ĮSTAIGOS ŠILUTĖS PIRMINĖS SVEIKATOS PRIEŽIŪROS CENTRO**

**2017 METŲ VEIKLOS UŽDUOTYS**

VšĮ Šilutės pirminės sveikatos priežiūros centras (toliau – Įstaiga) siekdamas įgyvendinti savo misiją tapti asmens sveikatos priežiūros įstaiga, teikiančia pacientams saugias, kokybiškas, atitinkančias pacientų poreikius ir interesus paslaugas, tinkamai naudojantis turimais ištekliais, stengiantis užtikrinti pacientų privatumą, žmogiškąją pagalbą ir orumą; aktyviai dalyvaujant visuomenės ir asmens sveikatos stiprinime bei mokyme; prisiimant atsakomybę už Įstaigos teikiamas asmens sveikatos priežiūros paslaugas žmonėms, 2017 metais nusimato šias veiklos užduotis.

1. Kiekybiniai Įstaigos vertinimo rodikliai:

1.1. Finansinis Įstaigos veiklos rezultatas:

• užbaigti metus su teigiamu Įstaigos veiklos finansiniu rezultatu ir siekti, kad 2017 m. Įstaigos finansinis rezultatas (perviršis) sudarytų nuo 0,5% iki 10,0% visų Įstaigos gaunamų pajamų.

1.2. Įstaigos sąnaudų darbo užmokesčiui dalis:

• neviršyti Šilutės rajono savivaldybės tarybos nustatyto išlaidų normatyvo darbo užmokesčiui kartu su mokesčiu socialiniam draudimui nuo visų gaunamų pajamų;

• atsižvelgiant į TLK pasirašytas sutartis, peržiūrėti ir parengti naują Įstaigos darbuotojų darbo apmokėjimo tvarką;

1.3. Įstaigos sąnaudų valdymo išlaidoms dalis:

• siekti, kad 2017 m. Įstaigos sąnaudų valdymo išlaidoms dalis neviršytų 15% visų išlaidų.

1.4. Papildomi finansavimo šaltiniai:

• teikti paslaugas, apmokamas iš fizinių ir juridinių asmenų lėšų, vadovaujantis teisės aktų nustatyta tvarka.

1.5. Prie Įstaigos prisirašiusiųjų draustų asmenų skaičius:

• atsižvelgiant į Šilutės rajone mažėjantį gyventojų skaičių, siekti, kad prie Įstaigos prisirašiusiųjų draustų asmenų skaičius nesumažėtų daugiau kaip 10%.

2. Kokybiniai Įstaigos veiklos vertinimo rodikliai:

2.1. pacientų pasitenkinimo įstaigos teikiamomis paslaugomis lygis bei pacientų skundų tendencijos:

• vykdyti dvi pacientų apklausas dėl pasitenkinimo Įstaigos teikiamomis paslaugomis, medicinos personalo bendravimo bei darbo kokybės lygio nustatymo. Siekti, kad pacientų pasitenkinimo Įstaigos teikiamomis paslaugomis ir personalo darbo kokybe lygis būtų ne mažesnis kaip 75%;

• siekti, kad pasitvirtinusių gautų skundų skaičius neviršytų 4 per metus.

2.2. Kokybės vadybos sistemos diegimo ir vystymo laipsnis:

• siekiant užtikrinti galimybę visiems pacientams gauti aukštos kokybės paslaugas Įstaigoje, atlikti teikiamų paslaugų vidinį medicininį auditą. Parengti reikalingas kokybės vadybos sistemos tvarkas, procedūras ir aprašymus;

• gavus raštišką TLK pranešimą apie ketvirčiui skirtų PSDF biudžeto lėšų viršijimą, atlikti vidaus medicininį auditą, siekiant išsiaiškinti, ar pagrįstai išduodami medicininės reabilitacijos ir (ar) sanatorinio (antirecidyvinio) gydymo siuntimai ir naudojamos PSDF biudžeto lėšos;

• atlikti skiriamų skatinamųjų pirminės ambulatorinės asmens sveikatos priežiūros paslaugų organizavimo tvarkos auditą;

• atlikti ambulatorinių slaugos paslaugų namuose teikimo dokumentavimo auditą.

2.3. Darbuotojų kaitos įstaigoje rodiklis:

• siekti, kad Įstaigos darbuotojų kaita nesudarytų daugiau kaip 15% nuo visų Įstaigoje dirbančių darbuotojų.

2.4. Prioritetinių paslaugų teikimo dinamika:

• užtikrinti prioritetinių paslaugų teikimą, vadovaujantis 2017 m. asmens sveikatos priežiūros paslaugų išlaidų kompensavimo iš privalomojo sveikatos draudimo fondo biudžeto prioritetinių krypčių sąrašu.

2.5. Informacinių technologijų diegimo ir vystymo lygis:

• siekti, kad pacientai gautų tinkamą ir išsamią informaciją apie Įstaigos veiklą Įstaigos internetinėje svetainėje: [www.silutespspc.lt](http://www.silutespspc.lt);

• atnaujinti gydytojams spausdinimo priemones, sudarant sąlygas daryti įrašus medicininiuose dokumentuose ne ranka, siekiant lengvesnio ir aiškesnio įrašų dekodavimo;

• įdiegti kompiuterinę receptų rašymo programą gydytojams.

2.6. Taikomų kovos su korupcija priemonių vykdymas:

• dalyvauti bent vienoje vykdomoje akcijoje nukreiptoje prieš korupciją;

• vykdant pacientų apklausą, į klausimyną įtraukti klausimus susijusius su korupcija;

• įstaigos patalpose iškabinti informacinius plakatus, skatinančius suprasti kas yra korupcija sveikatos priežiūros įstaigoje.

2.7. Dalyvavimo įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų (gimdos kaklelio vėžio, krūties vėžio, storosios žarnos vėžio, priešinės liaukos vėžio, širdies kraujagyslių ligų ir vaikų krūminių dantų ėduonies) prevencijos priemonių, atrankinės patikros, ankstyvosios diagnostikos programas (toliau – prevencinės programos) mastas.

• siekti suteikti kuo didesniam pacientų skaičiui prevencinių programų.

2.8 Greitosios medicinos pagalbos paslaugų lygis:

 • GMP ir medicinos darbuotojus siųsti į kvalifikacijos kėlimo kursus;

 • GMP darbuotojus ir kitus medicinos darbuotojus aprūpinti darbo rūbais;

 • įsigyti elektrokardiografą GMP padaliniui;

 • įsigyti dirbtinį plaučių ventiliatorių GMP padaliniui.

 2.9 Įsigyti stacionarių kompiuterių (atnaujinti nusidėvėjusius).

 2.10 Aukciono būdu siekti parduoti Įstaigai priklausantį butą Žemaičių Naumiestyje ir netinkamas naudoti transporto priemones.

 2.11 Gydytojų ir slaugytojų darbo vietose nusidėvėjusius baldus pakeisti naujais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_